**Vernon De Marco Morlacchi** (\* 18. november 1992, Córdoba, Argentína) je profesionálny futbalista, ktorý hráva na pozícii obrancu v UAE Pro League v klube Hatta. Od roku 2021 hráva za reprezentáciu Slovenska.

Klubová kariéra
---------------

De Marco začal seniorskú kariéru v španielskom klube Club Esportiu Constància v štvrtej španielskej lige.

### Zemplín Michalovce

Dňa 22. júla 2012 prestúpil do slovenského klubu MFK Zemplín Michalovce v 2. slovenskej lige. O šesť dní neskôr debutoval za Michalovce pri výhre 2:1 nad Baník Ružina.

Vo svojej druhej sezóne strelil aj svoj prvý gól za klub pri výhre 2:0 nad Sencom dňa 31. augusta 2013.

V sezóne 2014/15 odohral 24 zápasov a siedmimi gólmi pomohol k postupu do Niké ligy.

Dňa 18. júla 2015 debutoval za Michalovce v Niké lige pri prehre 0:1 s AS Trenčín.

### ŠK Slovan Bratislava

V lete 2016 bol De Marco poslaný na polročné hosťovanie do ŠK Slovan Bratislava. V klube debutoval 24. septembra pri prehre 1:2 s AS Trenčín. V druhom vystúpení za Slovan strelil svoj prvý gól a to pri výhre 3:0 nad Michalovcami. V zime prestúpil De Marco do Slovana Bratislava.

#### Hosťovanie v Lech Poznan

V lete 2017 bol De Marco poslaný na dvojročné hosťovanie do poľského klubu Lech Poznań. V prvej sezóne nedostával veľa príležitosti. Hrával totiž aj rezervný tím. V A-tíme debutoval 10. septembra pri remíze 0:0 s Pogoń Szczecin.

Počas druhej sezóny v Poľsku odohral 22 zápasov z toho 15 v Ekstraklase.

### Návrat do Slovana

Dňa 27. júla 2019 nastúpil prvýkrát po návrate zo Slovana pri výhre 3:0 nad Zemplínom Michalovce. Dňa 29. augusta strelil De Marco dôležitý gól pri prehre 2:3 s PAOK Solún v štvrtom predkole Európskej ligy UEFA 2019/2020, v súčte oboch zápasov Slovan vyhral 3:3 vďaka pravidlu vonkajších gólov a postúpil tak do skupinovej fázy Európskej ligy. V sezóne 2019/20 odohral 36 zápasov a strelil tri góly. Tešil sa so Slovanom zo zisku dobule (liga a pohár).

V sezóne 2020/21 odohral za Slovan vo všetkých súťažiach 33 zápasov a strelil sedem gólov. Opäť sa s tímom tešil zo zisku titulu aj z víťazstva v pohári.

### Hatta

Po siedmich rokoch sa De Marco rozhodol odísť zo Slovana po skončení zmluvy. V lete 2023 prestúpil do Spojených arabských emirátov kde podpísal ročnú zmluvu s tímom Hatta s nováčikom UAE Pro Leaguer.

Reprezentačná kariéra
---------------------

De Marco sa narodil v Argentíne. Počas pôsobenia na Slovensku od roku 2012 požiadal o slovenské občianstvo. V máji 2021 získal oficiálne slovenské občianstvo a mohol tak reprezentovať Slovensko na medzinárodnej úrovni. Pri svojom debute dňa 14. novembra 2021 debutoval v národnom tíme pri výhre 6:0 nad Maltou a hneď pri debute strelil svoj prvý gól.

Štatistiky kariéry
------------------

### Klubové

*K 29. marcu 2024*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Kontinentálne súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Zemplín Michalovce | 2012/13 | II. liga | 18 | 0 | 0 | 0 | ― | ― | 18 | 0 |
| 2013/14 | 18 | 2 | 1 | 0 | ― | 19 | 2 |
| 2014/15 | 24 | 7 | 2 | 1 | ― | 26 | 7 |
| 2015/16 | Niké liga | 30 | 5 | 2 | 0 | ― | 32 | 5 |
| 2016/17 | 4 | 0 | 1 | 0 | ― | 5 | 0 |
| Celkom | 94 | 14 | 5 | 1 | ― | ― | 99 | 15 |
| ŠK Slovan Bratislava | 2016/17 | Niké liga | 15 | 1 | 4 | 0 | ― | ― | 19 | 1 |
| 2019/20 | 17 | 1 | 8 | 0 | 11**1 2** | 2 | 36 | 3 |
| 2020/21 | 26 | 5 | 6 | 2 | 1**2** | 0 | 33 | 7 |
| 2021/22 | 26 | 1 | 5 | 0 | 9**1 2 3** | 0 | 40 | 1 |
| 2022/23 | 25 | 2 | 6 | 0 | 14**1 2 3** | 1 | 45 | 3 |
| Celkom | 109 | 11 | 29 | 2 | 35 | 3 | ― | 173 | 16 |
| Lech Poznań
(hosť.) | 2017/18 | Ekstraklasa | 2 | 0 | 0 | 0 | ― | ― | 2 | 0 |
| 2018/19 | 15 | ´0 | 1 | 0 | 6**2** | 0 | 22 | 0 |
| Celkom | 17 | 0 | 1 | 0 | 6 | 0 | ― | 24 | 0 |
| Lech Poznań II (hosť.) | 2017/18 | III liga | 11 | 4 | ― | ― | ― | 11 | 0 |
| 2020/21 | 7 | 2 | ― | ― | 7 | 0 |
| Celkom | 18 | 0 | ― | ― | ― | 18 | 0 |
| Hatta | 2023/24 | UAE Pro League | 14 | 0 | 2 | 0 | ― | 1 | 0 | 17 | 0 |
| Celkovo | 252 | 25 | 37 | 3 | 41 | 3 | 1 | 0 | 331 | 31 |

Poznámky
**1** Liga majstrov UEFA
**2** Európska liga UEFA
**3** Európska konferenčná liga UEFA
### Medzinárodné

*K 29. marcu 2024*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2021 | 1 | 1 |
| 2022 | 5 | 0 |
| 2023 | 1 | 0 |
| 2024 | 1 | 0 |
| Celkovo | 8 | 1 |

Úspechy hráča
-------------

**ŠK Slovan Bratislava**

* Niké liga (4x): 2019/20, 2020/21, 2021/22, 2022/23
* Slovnaft Cup (3x): 2016/17, 2019/20, 2020/21

Referencie
----------

1. ↑   *Vernon De Marco, Francesco Inmorlano y Manuel Grondona, fichan por el equipo MFK Zemplin Michalovce de Segunda División de Eslovaquia. - Segunda División* [online]. FutbolBalear.es, 2012-07-22, [cit. 2024-03-29]. Dostupné online. (po španielsky; kastílsky)
2. ↑   *Vernon De Marco piłkarzem Lecha* [online]. www.lechpoznan.pl, 2017-06-17, [cit. 2024-03-29]. Dostupné online. (po poľsky)
3. ↑   *De Marco má nový klub, prvotné správy o prestupe sa nepotvrdili* [online]. sportnet.sme.sk, [cit. 2024-03-29]. Dostupné online.
4. ↑   *Tarkovič má širší výber, opora Slovana získala slovenské občianstvo* [online]. sportnet.sme.sk, [cit. 2024-03-29]. Dostupné online.
5. ↑  CAS.SK. *Vernon de Marco mal v reprezentácii debut ako hrom: Komu venoval svoj prvý gól?* [online]. Nový Čas, 2021-11-16, [cit. 2024-03-29]. Dostupné online.

Externé odkazy
--------------

*